৫০ বছর বয়সি উপকার লুথরার হোটেলের ঘর থেকে সাড়ে আট হাজার টাকার জাল ৫ টাকার কয়েন উদ্ধার করল দিল্লি পুলিশ। 
লুথরা আসলে পঞ্জাবের বাসিন্দা। তাঁর মাথার উপর ১ লাখ টাকা দাম রেখেছিল পুলিশ। শুধুই কয়েন নয়, আরও অনেক ধরনের অপরাধের অভিযোগ রয়েছে উপকারের বিরুদ্ধে।
এই চক্র প্রথমে ধাতুর পাত থেকে লেদ মেশিনের সাহায্যে কয়েনের আকার অনুযায়ী কেটে নিত। তার পরে তাপ দিয়ে হাইড্রোলিক মেশিনের সাহায্যে বানানো হতো কয়েন। তার উপর মরচে-নিরোধক তরল দিয়ে ধুয়ে কয়েনগুলির ফিনিশিং টাচ দেওয়া হতো। 

এই বিষয়ে অন্যান্য খবর

ভিক্ষায় পাওয়া কয়েন নিয়ে বিপাকে বৃদ্ধা
শুধুমাত্র কয়েন দিয়েই চমক দিলেন বাংলার ছেলে, বানালেন বিশাল জগন্নাথের বিগ্রহ


এই কয়েনগুলি টোল প্লাজা, হাটে বাজারে ও ছোট দোকানদারদের বিলি করতেন লুথরা।
এই বারই প্রথম নয়, এর আগে ১৯৯৯ সালে দিল্লির আনন্দ বিহারে জাল কয়েনের কারখানা তৈরি করে ধরা পড়েছিলেন উপকার লুথরা।
২০০৮ সালে নেপালে পালিয়ে যান তিনি।  সেখান থেকেই জাল কয়েনের চক্র চালাতেন ভাই স্বীকার লুথরার সাহায্যে। ২০১৬ সালে সেই চক্রেরও সন্ধান পেয়ে স্বীকারকে গ্রেফতার করে। 
অবশেষে উপকারও ধরা পড়লেন। দিল্লি পুলিশের ডেপুটি কমিশনার সঞ্জীবকুমার যাদব জানিয়েছেন একটি বিশেষ সূত্রে খবর পেয়ে হরিয়ানার কোন্দলির একটি হোটেল থেকে তাঁকে গ্রেফতার করা হয়েছে।